Bnxn

Daniel Etiese Benson (aliyezaliwa 14 Mei 1997), anayejulikana pia kama Bnxn na awali akijulikana kama Buju,ni mwimbaji wa Afro-fusion kutoka Nigeria, mtunzi wa nyimbo na mtayarishaji wa nyimbo.

 Maisha ya awali 
Daniel Etiese Benson alizaliwa mjini Lagos, Nigeria. Asili yake ni jimbo la Akwa Ibom, na alikulia Gbagada pamoja na familia yake kabla ya kuhamia Ogun State. Benson alipata msukumo wa mapema katika muziki wa Afropop kupitia wasanii wa Nigeria kama 2Baba alipokuwa mtoto, na amemtaja Burna Boy kama chanzo kikuu cha hamasa ya kuwa msanii wa muziki.

 Kazi 
Bnxn alitoa EP yake ya kwanza, Sorry I'm Late, tarehe 27 Oktoba 2021 chini ya usimamizi wa T.Y.E/EMPIRE. EP hiyo iliwashirikisha wanamuziki wa Highlife wa Nigeria, The Cavemen, na watayarishaji kama Steph, Perlz, Denzl, Timi Jay, na Rexxie. Ilikamilishwa kwa mchanganyiko na mastering ya Vtek na Poppil. Motolani Alake wa Pulse Nigeria aliielezea kama kazi inayojikita kwenye "kujiamini, ushindi, na faraja".

Mnamo tarehe 30 Novemba 2021, Buju alifanya onyesho lake la kwanza jijini London, likiwa mwanzo wa ziara yake ya Sorry I'm Late. Tarehe 22 Desemba 2021, aliandaa tamasha lake la kwanza lililouzwa tiketi zote, ambalo pia lilikuwa tamasha lake la kwanza mjini Lagos. Tamasha hilo lilifanyika katika Ukumbi wa Balmoral Convection, Lagos.

Mwaka 2022, Buju alibadilisha rasmi jina lake kuwa BNXN ili kuepuka kuchanganywa na Buju Banton na pia kuimarisha chapa yake binafsi. Mwezi Machi 2022, alishirikiana na Pheelz katika wimbo wa Finesse, ulioshika nafasi ya 52 kwenye Chati Rasmi za Uingereza. Mwezi Julai 2022, alishirikiana na Jae5 na rapa wa Uingereza Dave kwenye wimbo wa Propeller, ambao uliingia kwenye chati za Uingereza katika nafasi ya 38.

Tarehe 24 Agosti 2022, Bnxn alitoa EP yake Bad Since '97, iliyomshirikisha Wizkid, Olamide na Wande Coal. Tarehe 4 Septemba 2022, alishinda tuzo ya The Headies 2022 katika kipengele cha Msanii Anayeinukia Zaidi (Next Rated) katika hafla iliyofanyika kwenye Cobb Energy Performing Arts Centre, Atlanta, Georgia, Marekani.

Mnamo tarehe 4 Oktoba 2023, Bnxn alitoa albamu yake ya kwanza, Sincerely, Benson, yenye nyimbo kumi na tano na ushirikiano na wasanii kama Headie One na Popcaan.

Mwaka 2024, Bnxn alishirikiana na msanii Ruger kutoa EP ya pamoja iliyoitwa RnB, ikiwa na nyimbo saba. Mradi huo uliwashangaza mashabiki kutokana na historia ya uhasama kati yao.

 Disokografia 
 Albamu za studio 

Sincerely, Benson (2023)

Captain (2025)
Marejeo

Jamii:Wasanii wa Nigeria
jamii:waliozaliwa 1997
jamii:watu walio hai
jamii:WikiMonthly Edit-a-thon Kilimanjaro